Nishio

Ang  ay isang lungsod na matatagpuan sa Prepektura ng Aichi sa rehiyong Chūbu ng Hapon. , may tinatayang populasyon na 169,984 katao ang lungsod sa 65,553 mga kabahayan,Nishio City official statistics  at may kapal ng populasyon na 1,054 mga tao sa bawat kilometro kuwadrado. Ang kabuoang lawak ng lungsod ay . Ito ay isang panrehiyon na sentrong pangkomersiyo at paggawa at ang pangunahing tagagawa ng nakapulbos na tsaang lunti.

Kasaysayan
Tinitirhan na ang lugar ng Mikawa mula noong panahong prehistoriko, tulad ng pinatutunayan ng pagkakatuklas ng mga piraso ng mga pasong buhat sa panahong Jōmon at ang megalitikong puntod ng Kofun sa Kira, ang pinakamatanda sa Lalawigan ng Mikawa. Ginagamit ang masaganang mga kapatagan sa kahabaan ng Ilog Yahagi sa pagtatanim ng palay, tsaa, at kapok mula pa noong sinaunang mga panahon. Natuklasan din ang mga bunton ng talukab na buhat sa panahon ng Paleolitikong Hapones sa lugar ng kasalukuyang kabayanan at tumutukoy sa isda at pagkaing-dagat bilang mahalagang mga produktong pampook. Sa Hazu, isang dambana mula sa panahong Nara ay patunay sa isang sinaunang ugnayang pangkalinangan sa noo'y kabisera ng Hapon.

Noong panahong Sengoku ng ika-15 dantaon, ang Nishio ay tahanang lupain ng angkang Sakai na nakabase sa Kastilyo ng Nishio. Kalaunan ay napunta ang lugar sa pamumuno ng angkang Tokugawa, at noong panahong Edo karamihan sa lugar ay pinamunuan bilang Dominyong Nishio, isang menor na dominyong piyudal na fudai sa ilalim ng kasugunang Tokugawa. Lumago ang lugar bilang isang pantalan ng pangingisda, at dahil sa kinaroroonan nito sa lansangang Tōkaidō na nag-uugnay ng Edo sa Kyoto, bagamat napinsala ang pamayanan dahil sa isang tsunami dulot ng lindol ng Hōei (1707).

Sa unang bahagi ng panahong Meiji, kasabay ng pagtatag ng sistema ng makabagong mga munisipalidad, ibinuo ang Nishio bilang isang nayon sa Distrito ng Hazu noong 1871. Pagkaraan ng lindol sa Mino–Owari (1891), tumama ang isang tsunami na ikinamatay ng higit sa 60 katao. Itinaas ang Nishio sa katayuang pambayan noong Mayo 1, 1906. Napinsala ang bayan noong lindol sa Tōnankai (1944) kung saang 32 ang namatay, at noong lindol sa Mikawa (1945) na ikinamatay ng 765 katao.

Kasunod ng pagtatapos ng Ikalawang Digmaang Pandaigdig, ang Nishio ay nakapag-akit ng maraming mga manggagawa mula sa rural na katimugang Hapon, at lumaki ang populasyon nito. Naging lungsod ito noong 1953, kalakip ng pagdurugtong ng katabing mga bayan ng Heisaka at Terazu at katabing mga nayon ng Fukuchi at Muroba. Sinundan ito ng pagdurugtong ng mga nayon ng Miwa at Meiji sa lungsod noong 1955. Noong 1959, ang Bagyong Vera ay nagdulot ng malaking pinsala sa lugar at ikinasawi ng 20 katao.

Noong Abril 1, 2011, isinanib ang mga bayan ng Hazu, Isshiki at Kira (lahat buhat sa Distrito ng Hazu) sa Nishio. Binuwag ang Distrito ng Hazu bunga ng pagsasanib na ito.

Heograpiya
Matatagpuan ang Nishio sa hilagang baybaying-dagat ng Look ng Mikawa sa Karagatang Pasipiko sa katimugang Prepektura ng Aichi. Nasa silangang pampang ng Ilog Yahagi ang lungsod. Banayad ang klima dahil sinisilong ito ng Tangway ng Chita at Tangway ng Atsumi. Ilang mga bahagi ng lungsod ay nasa loob ng mga hangganan ng Mikawa Wan Quasi-National Park.

Kalapit na mga munisipalidad
Prepektura ng Aichi
Takahama
Anjō
 Okazaki
Hekinan
Gamagōri
Kōta

Demograpiya
Ayon sa datos ng senso sa Hapon,Nishio population statistics tuluy-tuloy na lumalaki ang populasyon ng Nishio sa nakalipas na 70 mga taon.

Kapatid na mga lungsod
 Porirua, New Zealand  
 Echizen, Fukui, Hapon
 Ena, Gifu, Hapon

Mga sanggunian

 Mga kawing panlabas 



Kategorya:Mga lungsod sa Prepektura ng Aichi